### Beslutningstema

I denne sags skal udvalget godkende den administrative praksis for BESS (Battery Energy Storage System) anlæg i lokalplanlagte erhvervsområder.

### Historik

Den 13. januar 2025 besluttede Klima-, Vækst- og Udviklingsudvalget, at ansøgninger til BESS-anlæg behandles politisk.

### Sagsfremstilling

Forvaltningen har modtaget to ansøgninger for mindre BESS anlæg. Ansøgningerne er for henholdsvis et anlæg ved [adresse], Bredebro og ved [adresse] 1, Tønder. Anlæggene fylder samlet inkl. anlæg, hegn og friarealer ca. 8,5 x 16 meter eller mindre. Begge anlæg overholder lokalplanens bestemmelser for bebyggelsesprocenter, farver og materialer samt ligger i forbindelse med eksisterende bebyggelse.

Begge lokationer for BESS anlæg udnytter, at der allerede er eksisterende stærkstrømsanlæg, der muliggør en udnyttelse et af BESS anlæg. Forvaltningen vurderer, at der samlet set i kommunen er få lokationer inden for lokalplanlagte erhvervsområder, der berøres af den valgte forvaltningspraksis.

Forvaltningen vurderer, at BESS anlæg er tekniske anlæg. Projekter for BESS anlæg bliver miljøvurderet i forbindelse med byggesagsbehandlingen, hvor bl.a. støj bliver vurderet og projektet skal overholde reglerne for støj, herunder for evt. boliger i nærområdet.

Med denne sag skal udvalget godkende den administrative praksis for BESS (Battery Energy Storage System) anlæg i lokalplanlagte erhvervsområder. Forvaltningspraksis vil kun gælde for lokalplanlagte områder, der er udlagt og benyttes til erhvervsformål, dvs. der allerede er bebygget og benyttes eller for tiloversblevne erhvervsbygninger i lokalplanlagte erhvervsområder. Forvaltningspraksis vil også inkludere kommunalt ejede erhvervsarealer, der udbydes med forbud for BESS anlæg, da kommunen har ret til at udbyde med strammere retningslinjer, så længe det er i overensstemmelse med lokalplanen. Forvaltningspraksis vil dog ikke gælde for privatejede lokalplanlagte erhvervsarealer. Privatejede arealer vil dog kun kunne benyttes til BESS anlæg, så længe forvaltningen ikke vurderer, at projektet er lokalplanpligtigt.

Yan Pedersen medfører ikke en øvre grænse for, hvor stort en BESS anlæg kan være inden for et erhvervsområde. Det vil være en individuel vurdering, der afgør om anlæggets størrelse medfører lokalplanpligt.

Såfremt administrationspraksis godkendes vil begge de to beskrevne eksempler kunne gennemføres.

Der kan opstilles to scenarier for administrationspraksis:

* Scenarie 1 hvor praksis er dels at BESS anlæg, der ikke er lokalplanpligtige og er i overensstemmelse med lokalplanen, tillades og dels at BESS anlæg, der kræver dispensation i forbindelse med bebyggelsesprocenter og/eller højde, forelægges det besluttende udvalg.
* Scenarie 2 hvor BESS anlæg forbydes, der nedlægges et §14 forbud udarbejdes og inden for et år, udarbejdes der nye lokalplaner for erhvervsområder.

Hvis forvaltningen modtager en ansøgning på et BESS anlæg, der vurderes til at være lokalplanpligtigt forelægges sagen det besluttende udvalg.

Forvaltningen indstiller scenarie 1, idet det omfatter mindre tekniske anlæg, som i forvejen er i områderne.

### Lovgrundlag

Planlov

### Indstilling Fagchefen for Klima, Plan og Udvikling indstiller,

at udvalget godkender scenarie 1.

### Beslutning

Indstillingen godkendt, idet Teknik og Miljøudvalget godkendte scenarie 1.